У вольныя ад заняткаў і хатніх клопатаў хвілінкі Марына Генадзьеўна раскладвае на стале атласныя стужкі, гафрыраваную паперу. Дзякуючы інтэрнэту асвоіла выраб букетаў, кампазіцый з цукерак, навучыла гэтаму і дачушак. А з атласных стужак яны разам майструюць заколкі, іншыя ўпрыгажэнні для валасоў. Добра ўмець ствараць сувеніры сваімі рукамі: да любога свята можна падрыхтаваць блізкім і сябрам арыгінальныя падарункі, якім усе рады.